《舟泊扬州写怀》
唐代·王纬

行尽江湖路未休，风花牵引过扬州。一年归客三杯酒，两岸啼莺半叶舟。

每为别离频入梦，肯因贫贱浪生愁。长安回首知何处，倚遍篷窗看水流。

作者简介：王纬，字文卿，太原人也。祖景，司门员外、莱州刺史。父之咸，长安尉；与昆弟之贲、之涣皆善属文。贞元三年，泌为相，擢授纬给事中。未数日，又擢为润州刺史、兼御史中丞、浙江西道都团练观察使。十年，加御史大夫，兼诸道盐铁转运使。三岁，加检校工部尚书。纬性勤俭，历官清洁，而伤于苛碎，多用削刻之吏，督察巡属，人不聊生。贞元十四年卒，年七十一，废朝一日，赠太子少保。